સરકારે જણાવ્યું કે, સાંજે છ વાગ્યા સુધીમાં 2,728 કોલ કનેક્ટ થયા હતા. તેમાં 1286 કોલના જવાબ આપવામાં આવ્યા હતા. બાકીના કોલને વેઈટિંગમાં રાખવામાં આવ્યા હતા. તેમને કોલ બેક કરવામાં આવશે. સરકારે જણાવ્યું કે,ટીમના સભ્યોના અલગ અલગ ડિપાર્ટમેન્ટ નક્કી કરવામાં આવ્યા છે. કોલ સેન્ટરનો દરેક સભ્ય દિલ્હીના સાત જિલ્લાઓના દસ્તાવેજ એકત્રિત કરશે અને ત્યારપછી લોકોની જરૂરિયાત પ્રમાણે તેમને ચોક્કસ સમયમાં તેમના ઘર સુધી પહોંચાડવામાં આવશે. યોજના અંતર્ગત 1076 પર કોલ કરીને મોબાઈલ સહાયક બોલાવવાનો રહેશે.